लक्ष्य था 22 लाख, आधा अाजीवन सदस्यता शुल्क ही जुटा सकी भाजपा
हर साल भाजपा के सक्रिय सदस्यों से कम से कम हजार और अधिकतम उनकी स्वेच्छा के हिसाब से आजीवन सदस्यता शुल्क के तौर पर संगठन जमा करवाता है। इस साल यह मुहिम डेढ़ महीना पहले शुरू हुई है, लेकिन अभी तक बस्तर जिला में तय लक्ष्य 22 लाख रुपए में से आधी राशि ही जमा हो पाई है।
जिले में भाजपा के 11 मंडल हैं। सभी मंडलों से 2-2 लाख रुपए जमा होने हैं। इस राशि के जमा होने में हो रही लेटलतीफी के चलते बस्तर जिला संगठन प्रभारी भाजपा के प्रदेश उपाध्यक्ष सुनील सोनी दो बार यहां दौरा भी कर चुके हैं लेकिन काम सिरे नहीं चढ़ रहा है।
हाल ही में तीन दिन पहले रायपुर में प्रदेश संगठन की एक बैठक में यहां के पदाधिकारी गए थे। वहां उन्हें बड़े नेताओं ने आजीवन सदस्यता शुल्क जल्द जमा करवाने कहा है। होली से पहले इसे हर हालत में जमा करना है।
ये मंडल हैं कमजोर
सदस्यता शुल्क के मामले में बस्तर जिला के कुछ मंडल अफसर पिछड़ते हैं। इनमें दरभा, बास्तानार, नानगुर, बकावंड जैसे एरिया माने जाते हैं। वहीं भानपुरी, जगदलपुर, बस्तर, करपावंड, नगरनार, लोहांडीगुड़ा और तोकापाल जैसे मंडलों में स्थिति ठीक रहती है। कमजोर माने जाने वाले मंडलों से सदस्यता शुल्क वसूली का लक्ष्य पूरा होना बेहद कठिन है।
राशि जमा करने हाेली तक का समय दिया है
प्रदेश संगठन ने आजीवन सदस्यता शुल्क जमा करवाने के लिए होली तक का समय दिया है। उस समय तक यह काम हो जाएगा। रामाश्रय सिंह, महामंत्री जिला भाजपा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva